Diari Oficial de la Generalitat Valenciana


Sumari del DOGV 9867, del 10-06-2024 (2024/5435)

Anunci de la consulta pública prèvia del projecte d'Orde de la Conselleria d'Innovació, Indústria, Comerç i Turisme, per la qual s'aproven les bases reguladores per a la concessió de subvencions destinades a impulsar un nou model econòmic de la indústria audiovisual en matèria de producció d'obres cinematogràfiques i obres audiovisuals en territori valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9867

Data del DOGV
:   10-06-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/5435


Data del document
:   05-06-2024

Organisme emissor
:   Conselleria de Innovación, Industria, Comercio y Turismo

Tipus de document
:   Anunci

Descriptors 

:   * Conselleria d'Innovació, Indústria, Comerç i Turisme

Anunci de la consulta pública prèvia del projecte d'Orde de la Conselleria d'Innovació, Indústria, Comerç i Turisme, per la qual s'aproven les bases reguladores per a la concessió de subvencions destinades a impulsar un nou model econòmic de la indústria audiovisual en matèria de producció d'obres cinematogràfiques i obres audiovisuals en territori valencià. [2024/5435]  
  
En compliment de l'article 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, es planteja la consulta pública, abans de l'elaboració per la Conselleria d'Innovació, Indústria, Comerç i Turisme, de l'orde per la qual s'aproven les bases reguladores per a la concessió de subvencions destinades a impulsar un nou model econòmic de la indústria audiovisual en matèria de producció d'obres cinematogràfiques i obres audiovisuals en territori valencià, durant un període de deu dies naturals, a comptar des de l'endemà hàbil al de la publicació d'esta consulta en el DOGV, a fi de recaptar l'opinió de les persones, entitats i organitzacions potencialment afectades, en consideració a l'impacte que poguera tindre.  
A continuació es descriuen els problemes que es pretén resoldre amb este projecte, les raons de la seua necessitat i l'oportunitat de la seua aprovació, els objectius que pretén i una anàlisi d'altres possibles alternatives (tant de tipus normatiu com d'una altra naturalesa) per a donar solució a la problemàtica detectada.  
Antecedents: Decret llei 5/2023, de 16 de març, del Consell, d'aprovació de les mesures necessàries per a la concessió d'ajudes destinades a impulsar un nou model econòmic de la indústria audiovisual en matèria de producció d'obres cinematogràfiques i obres audiovisuals en territori valencià, modificat per l'Orde 5/2023, de 5 de juliol de 2023, de la Conselleria d'Innovació, Universitats, Ciència i Societat Digital, de modificació de les bases reguladores per a la concessió d'ajudes destinades a impulsar un nou model econòmic de la indústria audiovisual en matèria de producció d'obres cinematogràfiques i obres audiovisuals en territori valencià, aprovades per Decret llei 5/2023, de 16 de març, del Consell, i convocatòria de les ajudes corresponents a l'exercici 2023.  
  
a) Problemes que es pretén solucionar amb la iniciativa. Es pretén aprovar la norma que regula la concessió de subvencions destinades a impulsar un nou model econòmic de la indústria audiovisual en matèria de producció d'obres cinematogràfiques i obres audiovisuals en territori valencià, adaptant-la al context econòmic i social actual, així com millorar determinats aspectes tècnics d'esta.  
b) Necessitat i oportunitat de la seua aprovació. Es pretén aprovar la norma introduint determinades millores tècniques aprofitant l'experiència de la convocatòria anterior, així com introduir els canvis normatius relatius a les clàusules de responsabilitat social d'acord amb el que es disposa en el Decret 118/2022, de 5 d'agost, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions.  
  
c) Objectius de la norma. Establir les bases reguladores per a la concessió de subvencions destinades a l'impuls de la indústria audiovisual i de l'ocupació en el sector audiovisual en el territori valencià, coadjuvant a finançar la realització de projectes de producció d'obres cinematogràfiques i altres obres audiovisuals, excloses les d'animació, de nacionalitat espanyola o estrangera, en les quals s'incórrega significativament en gastos de producció en el territori de la Comunitat Valenciana.  
  
d) Possibles solucions alternatives reguladores i no reguladores. En l'àmbit competencial de la Generalitat no existix una altra possible solució ni alternativa reguladora ni no reguladora.  
La informació pot consultar-se en la web de la Conselleria d'Innovació, Indústria, Comerç i Turisme, https://cindi.gva.es/va/consulta-publica/procesos-abiertos, i en el portal de participació ciutadana de la Generalitat, https://gvaparticipa.gva.es/  
Les aportacions i opinions referides al projecte es realitzaran dins del termini citat a través del portal de participació ciutadana de la Generalitat GVA Participa, apartat «Legislació col·laborativa», l'enllaç de la qual és el següent: https://gvaparticipa.gva.es/legislation/processes. També podran presentar-se a través de l'adreça de correu electrònic mricr@nmd.bg  
  
Alacant, 5 de juny de 2024.- El director general d'Innovació: Juan José Cortés Vélez.